钦定古今图书集成/历象汇编/岁功典/第038卷 > 三日绿潭篇 万齐融
## 钦定古今图书集成/历象汇编/岁功典/第038卷 > 三日绿潭篇 万齐融

“春潭滉漾接隋宫，宫阙连延潭水东。𬞟苔嫩色涵波
绿，桃李新花照底红。垂菱布藻如妆镜，丽日晴天相
照映。素影沈沈对蝶飞，金沙砾砾窥鱼泳。佳人祓禊
赏韶年，倾国倾城并可怜。拾翠总来芳树下，踏青争
绕绿潭边。公子王孙恣游玩，沙阳曲水情无厌。禽浮
似挹羽觞杯，鳞跃疑投水心剑。金鞍玉勒骋轻肥，落”
絮红尘拥路飞。绿水残霞催席散，画楼初月待人归。